ועדת העבודה, הרווחה והבריאות, כנסת 15, פרוטוקול מספר 62, 2000-01-17 10:45

דוד טל: בוקר טוב רבותי.

דוד טל: הצעת חוק הביטוח הלאומי (תיקון – גמלת שמירת הריון).

דוד טל: חברת הכנסת זהבה גלאון, בבקשה גברתי.

זהבה גלאון: ההצעה הזו באה לקבוע ששיעור הגמלה לשמירת הריון לא יהיה כמו שהיה עד היום – 70% מהשכר הממוצע של העובדת, אלא יהיה בסכום השווה לשכר העבודה הרגיל שלה ולא יותר מהשכר הממוצע במשק.

דוד טל: הוא לא יהיה יותר מהשכר הממוצע במשק?

זהבה גלאון: שהיא תקבל בעצם 100% מהמשכורת שלה ולא 70% מהמשכורת שלה, כמו שהיה נהוג עד היום.

לאה רוזנברג: סליחה.

לאה רוזנברג: לא 70% מהשכר, כי אם 70% מהשכר הממוצע.

לאה רוזנברג: או לפי שכרה ולא יותר מ- 70% מהשכר הממוצע.

דוד טל: השכר הממוצע היום הוא 6,000 שקל.

דוד טל: היא יכולה להשתכר 3,000 שקל, היא מקבלת 70% מ- 6,000, שזה 4,200 שקל, ואת אומרת שהיא תקבל 100% מזה, אבל עדיין יש פער לרעתה, לא?

דוד טל: זהבה גלאון:

חגית עזוז: ההצעה קובעת שהיא תקבל את המלא – 3,000 שקל.

דוד טל: מלא ממה?

דוד טל: מהשכר הממוצע?

דוד טל: היא אומרת מלא מהשכר שלה.

חגית עזוז: לא, אם השכר שלה הוא יותר מהממוצע, שיהיה לפי השכר הממוצע.

דוד טל: ואם הוא פחות מהממוצע?

זהבה גלאון: אז היא תקבל את כל השכר שלה ולא 70% מהשכר שלה.

דוד טל: זאת אומרת, הגבוה מבין השניים.

לאה רוזנברג: לא הגבוה מבין שניהם.

לאה רוזנברג: אם השכר שלה נמוך יותר, היא מקבלת לפי שכרה.

לאה רוזנברג: תמיד לפי שכרה – זה הכלל, אבל לא יותר מהשכר הממוצע במשק.

לאה רוזנברג: עד עכשיו זה היה לפי שכרה ולא יותר מ- 70% מהשכר הממוצע במשק, מבקשת חברת הכנסת גלאון להפוך את הגבול של השכר הממוצע למלא, שכר ממוצע מלא, זאת אומרת לפי שכרה כמו שהוא – לא חשוב אם הוא מתחת או מעל – והגבול העליון הוא השכר הממוצע במשק.

תמר גוז'נסקי: תזכירי איך זה היה פעם.

לאה רוזנברג: פעם זה היה 25%.

תמר גוז'נסקי: אני העליתי זאת ל- 70%.

חגית עזוז: אני הייתי מציעה ל- 100% בכלל, זאת אומרת שאם היא מרוויחה 7000-6000 שקל, שתקבל את הסכום הזה.

דוד טל: אבל לא פחות מהשכר הממוצע.

חגית עזוז: לא, יותר מהשכר הממוצע.

חגית עזוז: ללכת בדיוק לפי המשכורת שהיא מקבלת.

חגית עזוז: לא ייתכן שגבר שיוצא למילואים, מקבל 100%, ואשה שבשמירת הריון צריכה לקבל פחות ממה שמגיע לה.

חגית עזוז: הייתי הולכת על 100%.

נטשה מיכאלוב: זה יגיע, לאט-לאט.

לאה רוזנברג: זה עניין של מדרגות.

לאה רוזנברג: בכל אופן, ועדת השרים תמכה בהצעה כפי שחברת הכנסת גלאון הציעה אותה, שהגבול העליון הוא השכר הממוצע במשק ולא השכר של האשה שבשמירת הריון.

זהבה גלאון: נכון, ואני מציעה לקבל את ההצעה, ואני משוכנעת שאתה תומך בה.

לאה רוזנברג: בזה אנחנו תמכנו.

דוד טל: ודאי, אבל אני חייב לשמוע את נטשה ממשרד האוצר.

נטשה מיכאלוב: אני גם כן תומכת.

דוד טל: אם כך, אנחנו מאשרים את ההצעה, אני מודה לכם מאד.

משה בוטון: אני צריך לדעת מהי העלות התקציבית ודרכי המימון, משום שבלי זה אין חוק.

דוד טל: על חשבון הרזרבה?

משה בוטון: לא, יש לנו הצעה.

דוד טל: נכון, יש לנו את ההצעה הזאת של המעסיקים – שיפוי מעסיקים.

לאה רוזנברג: העלות ברוטו זה ארבעה מיליון שקל לשנה.

דוד טל: זה הכל?

לאה רוזנברג: נטו 2.5 מיליון.

תמר גוז'נסקי: אי אפשר מהרזרבות של הביטוח הלאומי?

משה בוטון: לא.

משה בוטון: הרזרבות הן מוגדרות.

משה בוטון: זו גבייה מיועדת.

לאה רוזנברג: לגבי סעיף התחולה והתחילה, אנחנו מבקשים שהתחולה תהיה מה- 1 באפריל משום שזה לוקח זמן להיערך וצריך להתאים את המערכות.

דוד טל: זה מה שרשום.

משה בוטון: לא.

משה בוטון: בהצעת החוק הזאת זה לא רשום.

לאה רוזנברג: אני הוספתי את זה וביקשתי שיצביעו על הנוסח הזה.

תמר גוז'נסקי: אנחנו מאשרים רק לקריאה ראשונה.

דוד טל: מאושר.

דוד טל: תודה רבה, הישיבה נעולה.